Source: https://spletnicasopis.eu/2018/03/27/ponovitev-referenduma-bo-hitro-13-maja/
Timestamp: 2018-06-20 23:01:16+00:00

Document:
DVK: Referendum bo 13. maja, torej ne hkrati z volitvami – Spletni časopis
DVK: Referendum bo 13. maja, torej ne hkrati z volitvami
Peter Jančič | 27/03/2018 | Politika | 9 komentarjev
(Last Updated On: 27/03/2018)
Tudi ponovljen referendum o drugem tiru ne bo hkrati z volitvami. Poslance bomo volili nekaj tednov pozneje. Tak datum ponovitve referenduma o drugem tiru je danes določila večina v državni volilni komisiji. Datum ponovitve so določali, ker je vlada lani pred referendumom ravnala nepošteno in v nasprotju z ustavnim redom, zaradi česar je vrhovno sodišče lanski referendum razveljavilo. Tisti referendum je bil nekaj tednov pred predsedniškimi volitvami. Z ločeno izvedbo država vsakič zapravi nekaj milijonov evrov.
Le SDS za hkratnost referenduma in volitev
Predsednik DVK Anton Gašper Frantar in direktor službe Dušan Vučko pred glasovanjem o datumu
Datum, ki bi omogočil združitev volitev in referenduma, s čemer bi prihranili slabe tri milijone evrov, je predlagal Drago Zadergal, ki v komisiji predstavlja SDS. Referendum je predlagal za 27. maj. A je pri glasovanju ostal povsem sam. Neformalno je bila večina v komisiji že pred glasovanjem dogovorjena za 13. maj. Roki za volilna opravila bi po Zadergalovem predlogu začeli teči 14. aprila in ne že prihodnji teden. Predlogu sta javno ugovarjala pravna strokovnjaka v komisiji: Saša Zagorc in Franc Grad. Grad je ocenil, da je ustavno sodišče, ki je zahtevalo odločanje komisije o datumu ponovitve v dveh dneh po prejemu sodbe vrhovnega sodišča, zahtevalo naglico in je zato datum, ki ne omogoča hkratne izvedbe z volitvami, primernejši. Za Zadergalov predlog je glasoval le Zadergal sam. S 5:1 je bil izglasovan 13. maj kot datum ponovitve referenduma. Za ločeno izvedbo sta glasovala Nina Brumen (SMC) in Miroslav Pretnar (SD), pa tudi predsednik predsednik DVK Antona Gašper Frantar in oba člana, ki prestavljata pravne strokovnjake. To sta Franci Grad in Milena Pečovnik. Ksenija Vencelj iz Desusa je manjkala, namesto nje je glasoval namestnik Pretnar. V komisiji sta še dva strankarska namestnika, ki pa lahko glasujejo le, če člani manjkajo: Janez Pogorelc (NSi) in Iztok Majhenič (ZL). Med pravnimi strokovnjaki imata status namestnikov Sašo Zagorc in Mitja Šuligoj. Pobudnik referenduma Vili Kovačič, ki je bil na seji, je napovedal, da se bo na ta datum pritožil. Tudi z datumom, ki ga je predlagala SDS, se Kovačič ni strinjal. Po seji je Kovačič odšel odpret finančni račun za politično stranko, ki jo ustanavlja in s katero namerava na volitve.
Sodbi vrhovnega in ustavnega sodišča
Pobudnik referenduma Vili Kovačič
Sodbo, da morajo določiti datum ponovitve referenduma, je iz vrhovnega sodišča državna volilna komisija dobila v ponedeljek ob 7. uri zjutraj. Po pošti so jim jo iz vrhovnega sodišča poslali v petek popoldan. Članek o tem in celotno sodbo lahko preberete na povezavi tukaj. Da je zelo verjetno, da bo referendum ponovljen, pa je bilo jasno že januarja, ko je ustavno sodišče razveljavilo “Lex Čepin”. To je popravek referendumskega zakona iz časov vlade Boruta Pahorja, s katerim so si SD, Zares, DeSUS in LDS v referendumskih kampanjah zagotovile državni denar za prepričevanje volivcev, ki ga opozicijske stranke nimajo. Ko je ustavno sodišče letos razveljavilo to nepošteno določbo, ki je Pahorjevi vladi omogočilo plačilo nastopov Urške Čepin, za Čepinasto kampanjo pa se je lani odločila tudi vlada SMC, Desus in SD, so sodniki določilo tudi, da bo datum ponovitve referenduma določila državna volilna komisija in ne državni zbor, ki sicer ob razpisu določa datume odločanja na referendumih, ko jih razpiše. Rezultat referenduma je bil lani takšen:
DVK mora, je odločilo ustavno sodišče, datum ponovitve določiti v 48 urah po prejemu sodbe vrhovnega sodišča. Da bodo to storili v torek je za Spletni časopis predsednik DVK Anton Gašper Frantar napovedal že v petek.
Prvi možni datum za izvedbo referenduma je bil sredi maja. Po sodbi ustavnega sodišča v času počitnic namreč ne sme biti odločanja. Referendum bi torej lahko bil ponovljen 13. maja. Lahko pa bi bil tudi 20. maja ali 27. maja, ker odlok, ki določa datume začetka referendumskih opravil in odločanja, obvelja šele po objavi v uradnem listu, kar ni nujno takoj po seji državne volilne komisije. Večina v DVK se je odločila za prvi datum, kar – če v dogajanje ne posežejo sodišča – že pomeni, da bo referendum pred izrednimi volitvami poslancev.
23/03/2018 2TDK: Datum ponovitve glasovanja bo DVK določala v torek (3)
14/03/2018 Frantar: O datumu najbrž prihodnji teden, hkrati z volitvami bo težko (1)
29/01/2018 Referendum, ki nas bo stal veliko več kot 3,2 milijona evrov (5)
Anonimno 29/03/2018 Odgovori
“Grad je ocenil, da je ustavno sodišče, ki je zahtevalo odločanje komisije o datumu ponovitve v dveh dneh po prejemu sodbe vrhovnega sodišča, zahtevalo naglico in je zato datum, ki ne omogoča hkratne izvedbe z volitvami, primernejši.”
Ustavno sodišče je zahtevalo od DVK naglico, da hitro odloči o datumu referenduma, nikakor pa ni s tem reklo, da DVK mora referendum določiti na prvi možni datum! O tem tudi Vrhovno sodišče ni v svoji sodbi reklo ničesar, ker ima pač to pristojnost po sodbi Ustavnega sodišča DVK (določitev datuma referenduma)! Niti ni mogoče sklepati, da je Ustavno sodišče RS v svoji sodbi reklo, da je datum izvedbe referenduma, ki ni isti, kot je datum državnozborskih volitev, primernejši za izvedbo referenduma! S tega vidika ima g. Vili Kovačič prav, da bo zahteval preverbo ustavnosti te odločitve DVK na Ustavnem sodišču RS, ker nenazadnje bi se lahko privarčevalčo par milijončkov, kar ni zanemarljiva denarna vsota.
Vrhovno sodišče je zahtevalo od DVK naglico, da hitro odloči o datumu referenduma, nikakor pa ni s tem reklo, da DVK mora referendum določiti na prvi možni datum! O tem Vrhovno sodišče ni v svoji sodbi reklo ničesar, ker ima pač to pristojnost po tej sodbi DVK (določitev datuma referenduma)! Niti ni mogoče sklepati, da je Vrhovno sodišče RS v svoji sodbi reklo, da je datum izvedbe referenduma, ki ni isti, kot je datum državnozborskih volitev, primernejši za izvedbo referenduma! S tega vidika ima g. Vili Kovačič prav, da bo zahteval preverbo ustavnosti te odločitve DVK na Ustavnem sodišču RS, ker nenazadnje bi se lahko privarčevalčo par milijončkov, kar ni zanemarljiva denarna vsota.
Slavko Pezdir 28/03/2018 Odgovori
Nerazumni dlakocepci v državni volilni komisiji ter njihovi politično sprevrženi soodločevalci v organih izvršne, zakonodajne in sodne veje oblasti v RS se bodo očitno družno bridko “maščevali” “državljanu K” in vsem, ki so njegovo demokratično referendumsko pobudo dejavno podrli, in sicer tako, da bodo vse državljane in davkoplačevalce otipljivo finančno kaznovali ponovno in še enkrat z nepotrebnimi dodatnimi stroški izvedbe referendumskega glasovanja.
Seveda bodo v javnosti nerazumno zapravljene stroške ločenega glasovanja zlonamerno naprtili “državljanu K” in njegovim dejavnim podpornikom ter svojemu kot da zglednemu “gluhemu in slepemu” izvrševanju “vladavine prava”, zaradi katerega brezumno in zavestno državljanom in državi RS v škodo že drugič zapored zapravljajo denar davkoplačevalcev.
Katastrofalno je, da tako politikantsko zlonamerno ter državljansko neodgovorno ponovno zapravljanje denarja davkoplačevalcev omogočajo Državna volilna komisija, ki ji predseduje ugleden sodnik Anton Gašper Frantar, nemo pa to brezumno zapravljanje podpirajo tudi vlada profesorja pravnih ved dr. Mira Cerarja, vladajoča koalicija SMC-Desus-SD in poslanci DZ pod vodstvom dr. Milana Brgleza, a tudi predsednik RS Borut Pahor.
Vsi ti legalno in legitimno izvoljeni najvišji državni funkcionarji nemo in alibično dopuščajo brezpotrebno zapravljanje davkoplačevalskega denarja in obenem aktivno podpirajo zavestno otežene pogoje za čim nižjo udeležbo volivcev oz. udeležencev referendumskega glasovanja. S tem svojim perverzno politikantskim (ne)ravnanjem najvišji državni odločevalci več kot zgovorno dokazujejo, da jim je resnična demokracija, vladavina prava in politična kultura zavezujoča le do tedaj, dokler služi parcialnim političnim in oblastniškim interesom njih osebno in neizmernemu pohlepu ter oblastiželjnosti njihovih političnih zaveznikov, podpornikov ter pajdašev.
IVA 28/03/2018 Odgovori
Napisala sem 13.maj!
maj 1941 in ne fake 27.april 1941
http://www.publishwall.si/gibanje13maj/post/127662/peticija-za-drzavno-razglasitev-praznika-13-maj-dan-prvega-spopada-slovencev-z-okupatorjem
maj (in ne 27.april, ko je bila ustanovljena PIF)
je datum prvega spopada proti okupatorju na slovenskih tleh. takrat je na Mali gori pri Ribnici padel vojaški vodja TIGROVCEV Danilo Zelen. Ta dogodek bi moral biti znak za MOBILIZACIJO Slovencev-volivcev-domoljubov,
da GLASUJEMO PROTI GLOBOKI DRŽAVI, PROTI Cerarjevi KOALICIJI, ki je sprejela nelegitimen zakon in tako ugrabila – okupirala državo v vseh družbenih podsistemih !
mojdom 28/03/2018 Odgovori
Ne, Viktor, ne tako! VSI moramo na volitve, da iztrgamo iz udbomafijskih krempljev to naso edino domovino! Ne dovoli, da se ob tvojem blogu krohotata in slinita najvecja antidemokrata te najine, nase dezele. Volimo prihodnost in zabrisimo Kucana in njegovo falango na smetisce zgodovine!
Anonimno 28/03/2018 Odgovori
In Kucan, Golobic, Sarec, cistokrvni mesanec in leva lopovska falanga so dosegli svoje. Viktor, ne tako, pojdimo VSI volit pomlad. Samo tako bomo iztrgali barabam Slovenijo iz krempljev njihovega peklenskega nacrta uniciti slovenstvo. NE Alahhallaah, ..pesem iz cerkvenih zvonov me bo prebujala! In zastava Slovenije na Ljubljanskem gradu!
Viktorh 27/03/2018 Odgovori
Gospe in gospodje, dost’ vas ‘mam.
Moja cela družina ne bo šla na referendum, pa tudi na volitve ne.
Užiivajte, zapravljajte in se norčujte iz državljanov.
Čigave sluge nam mahajo z rdečo zvezdo? 26/05/2018 (7.482)
20 list povsod, predstavljam imena vseh kandidatov po državi 15/05/2018 (6.536)
TVSLO med Manico ali Valentinom, Kadunc o Biziljevi piše policiji in KPK 24/02/2018 (4.754)

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče